મારા બર્થ ડે પર જ્યારે મારા મોબાઈલની રીંગ વાગતી તો હું ઉછળી પડતી કે સુમિત, પપ્પાનો ફોન હશે…પણ તમારો ફોન ક્યારેય નથી આવ્યો. મારા બર્થ ડે પર તમે મારી ફેવરીટ સ્ટ્રોબેરી કેક લાવી આપતા ને હું મીણબત્તી ઓલવતા પહેલા કેક પર તુટી પડતી. તમને ખબર છે પપ્પા, લગ્ન પછી મેં એક પણ કેક નથી કાપી કેમકે મને રાહ હતી, ક્યારેક તો પપ્પા કેક લઈને દોડતા આવશે. આઈમ શ્યોર પપ્પા, મને ફોન કરવા માટે કેટલીયવાર તમે ફોન હાથમાં લીધો હશે પણ તમારી આંગળીઓ માત્ર ધ્રુજતી રહી, તમે કોલ ન જ કર્યો ! રસ્તામાં જ્યારે પણ કેકશોપ આવી હશે ત્યારે તમને હું યાદ આવી હોઈશ, એક ક્ષણ માટે તમે બાઈક ધીમી પાડી હશે પણ તમે મારા માટે સ્ટ્રોબેરી પેસ્ટ્રી પણ ન જ લઈ શક્યા.